cyanic-selkie/wikianc huggingface dataset:
Ανατολική Έρημος
Φυσικοί πόροι και εξόρυξη
Η εξόρυξη πολύτιμων μετάλλων χρονολογείται από την αρχαία αιγυπτιακή εποχή και συνεχίζεται στην Ανατολική Έρημο μέχρι σήμερα. Από την πρώιμη φαραωνική εποχή (3000 π.Χ.), ο χαλκός και ο χρυσός εξορύσσονταν από την Έρημο και χρησιμοποιούνταν για την κατασκευή εργαλείων και για κοσμήματα και στολίδια. Πολύ αργότερα, γύρω στο 1000 π.Χ., ανακαλύφθηκε και ο σίδηρος και άρχισε να εξορύσσεται. Τα ουάντι χρησιμοποιήθηκαν ως διαδρομές για να μεταφέρουν τα εξορυσσόμενα υλικά πίσω στον πολιτισμό. Υπήρχαν επίσης ορυχεία για πολύτιμα πετρώματα όπως σμαράγδια και αμέθυστους που ανακαλύφθηκαν από τους αρχαίους Αιγύπτιους και χρησιμοποιήθηκαν κατά τη ρωμαϊκή και ισλαμική περίοδο. Εκτός από πολύτιμα υλικά, πολύτιμα οικοδομικά και γλυπτικά υλικά έχουν εξορυχθεί επίσης από την Ανατολική Έρημο, όπως ασβεστόλιθος, γρανίτης και μάρμαρο. Σήμερα, το μεγαλύτερο μέρος της εξόρυξης που συμβαίνει μέσα και γύρω από την Ανατολική Έρημο είναι για αργό πετρέλαιο και φυσικό αέριο.
Εξωτερικοί σύνδεσμοι
Κατηγορία:Έρημοι της Αιγύπτου Κατηγορία:Έρημοι της Αιθιοπίας Κατηγορία:Έρημοι της Ερυθραίας Κατηγορία:Έρημοι του Σουδάν Κατηγορία:Ερυθρά Θάλασσα Κατηγορία:Σαχάρα
Λουί Ανκετέν
Ο Λουί Ανκετέν (γαλλικά: Louis Anquetin), 1861-1932, ήταν Γάλλος ζωγράφος, συνδεδεμένος με το μετα-ιμπρεσιονιστικό κίνημα και γνωστός για τις νυχτερινές σκηνές του στο Παρίσι, στο καλλιτεχνικό ρεύμα του Κλουαζονισμού.
Λυσσασμένη Γάτα
Η Λυσσασμένη γάτα (πρωτότυπος τίτλος: Cat on a Hot Tin Roof) είναι θεατρικό έργο του Τένεσι Ουίλιαμς και είναι διασκευή της ιστορίας μικρού μήκους Three Players of a Summer Game (1952), το έργο γράφτηκε ανάμεσα στο 1953-1955. Ένα από τα πιο διάσημα έργα του Ουίλιαμς και προσωπικό του αγαπημένο, το οποίο κέρδισε βραβείο Πούλιτζερ το 1955.
Λουί Ανκετέν
Βιογραφικά στοιχεία
αριστερά|μικρογραφία|Αυτοπροσωπογραφία με καβαλέτο Ο Λουί Ανκετέν γεννήθηκε στις 26 Ιανουαρίου 1861 στο Ετρεπανί (Ερ, Νορμανδία), γιος εύπορου εμπόρου κρεοπώλη. Έλαβε τη βασική του εκπαίδευση στη Ρουέν. Από πολύ νωρίς έδειξε κλίση στο σχέδιο και ενθαρρύνθηκε από τους γονείς του στην καλλιτεχνική σταδιοδρομία.
Το 1882 εγκαταστάθηκε στο Παρίσι και άρχισε να σπουδάζει τέχνη στο εργαστήριο του Λεόν Μπονά, όπου γνώρισε τον Ανρί ντε Τουλούζ-Λωτρέκ. Όταν το 1883 ο Μπονά διορίστηκε καθηγητής στη Σχολή Καλών Τεχνών, οι δύο καλλιτέχνες έγιναν δεκτοί στο εργαστήριο του Φερνάν Κορμόν, όπου παρέμειναν για 4 χρόνια. Εκεί μαθήτευσαν και έγιναν φίλοι με ζωγράφους της αβάν-γκαρντ, μεταξύ άλλων με τους Εμίλ Μπερνάρ και Βενσάν βαν Γκογκ. Τα πρώτα έργα του Ανκετέν ήταν εμπνευσμένα από τον ιμπρεσιονισμό.
Λυσσασμένη Γάτα
Στην Ελλάδα, μεταξύ άλλων παραστάσεων, η Λυσσασμένη γάτα ανέβηκε από το Εθνικό Θέατρο για πρώτη φορά στις 22 Δεκεμβρίου 1948 σε μετάφραση Μάριου Πλωρίτη και σκηνοθεσία Νίκου Χαραλάμπους. Έπαιζαν οι Τίτος Βανδής, Νόρα Κατσέλη, Φαίδων Γεωργίτσης, Κάκια Παναγιώτου, Γιώργος Τσιτσόπουλος, Κίττυ Αρσένη και άλλοι.
Παραπομπές
Κατηγορία:Θεατρικά έργα του Τένεσι Ουίλιαμς Κατηγορία:Θεατρικά έργα που έγιναν ταινίες Κατηγορία:Θεατρικά έργα συσχετιζόμενα με ΛΟΑΤ
Λουί Ανκετέν
Κλουαζονισμός
Γύρω στο 1887, ο Ανκετέν και ο Μπερνάρ, απομακρύνθηκαν από τον ιμπρεσιονισμό, ενδιαφέρθηκαν για τον συνθετισμό και ανέπτυξαν ένα ύφος ζωγραφικής με επίπεδες περιοχές χρώματος και παχιά, μαύρα περιγράμματα. Αυτή η τεχνοτροπία, που ονομάστηκε κλουαζονισμός από τον κριτικό Εντουάρ Ντυζαρντέν στο Σαλόνι των Ανεξάρτητων του 1888, ήταν επηρεασμένη από την τεχνική των βιτρό και από το ιαπωνικό Ουκίοέ. Χαρακτηριστικό έργο του αυτής της περιόδου είναι η Λεωφόρος του Κλισί, πέντε η ώρα το βράδυ (1887), που θεωρείται ως έμπνευση για το διάσημο Εξώστης καφενείου τη νύχτα (1888) του βαν Γκογκ.
Επιστροφή στον κλασικισμό
αριστερά|μικρογραφία|Κομψή γυναίκα στη Μονμάρτρη (1888) Ινστιτούτο Τέχνης του [[Σικάγο]] Μετά το ταξίδι του το 1894 στο Βέλγιο και την Ολλανδία με τον Ανρί ντε Τουλούζ-Λωτρέκ και τον Ζοζέφ Αλμπέρ, εγκατέλειψε τα πρωτοποριακά κινήματα και το ύφος του έγινε πιο κλασικό, αντλώντας έμπνευση από μεγάλους δασκάλους του παρελθόντος όπως ο Ρούμπενς και ο Ρέμπραντ. Από το 1894 έως το 1896, ο Ανκετέν σταμάτησε να εκθέτει και σπούδασε ανατομία στο εργαστήριο του καθηγητή Αρρού.
Έτσι, τα έργα του μετά τα μέσα της δεκαετίας του 1890, όπως Το κυνήγι του Μελέαγρου και της Αταλάντης, ή Το Μπάνιο, ήταν εμπνευσμένα από τη μπαρόκ τεχνοτροπία του Ρούμπενς και αλληγορικής φύσης.
Το 1911, έλαβε παραγγελία για τις πρώτες του ταπισερί για το εργοστάσιο των Γκομπλέν και στη συνέχεια το 1918 και το 1921 για το εργοστάσιο της Μπωβαί. Το 1912, άρχισε διαλέξεις και έγραφε άρθρα του για να υπερασπιστεί την επιστροφή στον κλασικισμό. Το 1914, οργάνωσε μηνιαίες συζητήσεις με δείπνο στο εστιατόριο Lapérouse και συνέχισε τις διαλέξεις του στο Λαϊκό πανεπιστήμιο.
Αργότερα, ο Ανκετέν έγραψε ένα βιβλίο για τον Ρούμπενς, το οποίο εκδόθηκε το 1924.
Πέθανε στο Παρίσι στις 19 Αυγούστου 1932. Για την προσφορά του στη γαλλική τέχνη το γαλλικό κράτος του απένειμε το παράσημο της Λεγεώνας της Τιμής.
Παραπομπές
Κατηγορία:Γάλλοι ζωγράφοι
Φιλιγκέρα
Η Φιλιγκέρα (ιταλικά: Filighera) είναι ιταλικός δήμος στην Επαρχία της Παβίας, στην περιφέρεια της Λομβαρδίας.
Ογίβη του Λουξεμβούργου
Η Ογίβη πέθανε το 1030 και τάφηκε στο αβαείο του Αγίου Πέτρου στην Γάνδη.
Πηγές
Κατηγορία:Κόμισσες της Φλάνδρας
Νικήτας
Ο Νικήτας είναι κοινότητα της επαρχίας Λευκωσίας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.
Πηγές
Κατηγορία:Κοινότητες της Επαρχίας Λευκωσίας
Σπαλαθρονήσι Αγκιστρίου
Το Σπαλαθρονήσι ή Σαλαφτονήσι  ή Σαλαφτό ή Σαλαφθονήσι είναι ακατοίκητη βραχονησίδα του Σαρωνικού η οποία βρίσκεται δυτικά από τη νησίδα Κυρά και το Αγκίστρι ενώ στα δυτικά της είναι το ακρωτήριο Τραχήλι και οι ακτές της Κορινθίας. Από διοικητικής άποψης υπάγεται στην Περιφέρεια Αττικής και συγκεκριμένα στο Δήμο Αγκιστρίου της Περιφερειακής Ενότητας Νήσων Αττικής.
Σημείωση
Ως Σπαλαθρονήσι ή Σπάλαθρο αναφέρεται νησίδα της Χαλκιδικής στον Τορωναίο κόλπο και την Σιθωνία.
Διονήσι Κεφαλληνίας
Το Διονήσι ή Διονύσι ή Θειονήσι ή Δίας, είναι ακατοίκητη νησίδα που βρίσκεται στην νήσο Κεφαλλονιά, απέναντι από την Παραλία Παλαιολινού δυτικά του ακρωτηρίου Λάκκα.
Κατά τον Ηλία Τσιτσέλη υπάρχει η παράδοση ότι το όνομα προέρχεται από κάποιο ιερό ή βωμό του Δία που υπήρχε στην νησίδα στην αρχαιότητα. Στην νησίδα βρίσκεται σήμερα το ξωκλήσι της Παναγίας της Διώτισσας, χτισμένο στη θέση της μονής της Παναγίας των Βλαχερνών που ήταν γνωστή σαν η Παναγιά του Διός και η νησίδα σαν της Κυράς αφ' το Δία,. Στην νησίδα έζησε εξόριστος ο αγιογράφος και ιερέας Νικόλαος Καντούνης ο οποίος αγιογράφησε και την εκκλησία.
Παραπομπές
Κατηγορία:Νομός Κεφαλληνίας Κατηγορία:Ελληνικές βραχονησίδες
Αικατερίνα Σούλμαν
Βιογραφία
Η Σούλμαν γεννήθηκε στην Τούλα και αποφοίτησε από το γυμνάσιο εκεί. Ο πατέρας της (Μιχαήλ Πέτροβιτς Ζασλάφσκι) υπηρέτησε ως αντιπρύτανης του Πανεπιστημίου της Τούλα (TIEI). Η Σούλμαν σπούδασε πολιτικές επιστήμες στη Ρωσική Προεδρική Ακαδημία Εθνικής Οικονομίας και Δημόσιας Διοίκησης. Μετά την αποφοίτησή της, εργάστηκε στην Κρατική Δούμα της Ρωσικής Ομοσπονδίας, στη συνέχεια σε μια εταιρεία συμβούλων. Εργάστηκε στη δημόσια διοίκηση στο Τμήμα Γενικής Πολιτικής της πόλης της Τούλα από το 1996. Το 1999 μετακόμισε στη Μόσχα. Από τον Μάρτιο έως τον Σεπτέμβριο του 1999 εργάστηκε στο πρακτορείο ειδήσεων RIA Novosti.
Από το 1999 έως το 2006, κατείχε τις θέσεις βοηθού του βουλευτή του κόμματος Yabloko, Γιούρι Νεστέροφ, τότε υπάλληλος του μηχανισμού του κόμματος Πατρίδα-Όλη η Ρωσία. Το 2005 αποφοίτησε από τη Ρωσική Ακαδημία Δημόσιας Διοίκησης υπό τον Πρόεδρο της Ρωσικής Ομοσπονδίας, όπου σπούδασε νομικά.
Από το 2007 έως το 2011, ήταν διευθύντρια νομικής έρευνας στην εταιρεία συμβούλων PBN Company.
Από το 2013 έως το 2018 ήταν αρθρογράφος στην εφημερίδα Vedomosti.
Το 2013 απέκτησε πτυχίο Υποψήφιων Επιστημών στις πολιτικές επιστήμες και προσλήφθηκε στην Ακαδημία. Το ερευνητικό της ενδιαφέρον είναι η νομοθεσία, ειδικότερα, στη Ρωσία.
Το 2014 έγινε αναπληρώτρια καθηγήτρια στο Τμήμα Δημόσιας Διοίκησης στο Ινστιτούτο Κοινωνικών Επιστημών του RANEPA υπό τον Πρόεδρο της Ρωσικής Ομοσπονδίας.
Από το 2016 διατηρεί κανάλι στο YouTube, όπου δημοσιεύει τις δημόσιες διαλέξεις της στον τομέα της πολιτικής επιστήμης.
Είναι αναπληρώτρια καθηγήτρια της Ρωσικής Προεδρικής Ακαδημίας Εθνικής Οικονομίας και Δημόσιας Διοίκησης. Το 2018 έγινε μέλος του Προεδρικού Συμβουλίου για την Κοινωνία των Πολιτών και τα Ανθρώπινα Δικαιώματα. Στις 21 Οκτωβρίου 2019 παύθηκε από το Συμβούλιο.
Η Σούλμαν είναι δημοφιλής στα ρωσικά μέσα ενημέρωσης και συχνά προσκαλείται ως αρθρογράφος ή σχολιαστής. Συγκεκριμένα, γράφει στήλες για Vedomosti, The New Times και σχολιάζει κάθε εβδομάδα στο Echo of Moscow.
Τον Μάρτιο του 2022, αντιτάχθηκε στη ρωσική εισβολή στην Ουκρανία.
Οικογένεια
Είναι παντρεμένη με τον Μιχαήλ Σούλμαν, κριτικό λογοτεχνίας και ειδικό στη ζωή και το έργο του Βλαντίμιρ Ναμπόκοφ. Η οικογένεια Σούλμαν έχουν μαζί τρία παιδιά (δύο κόρες και έναν γιο). Η Όλγα έχει γεννηθεί το 2008, ο Γιούρι το  2012, και η Μαρία το 2015.
Παραπομπές
Κατηγορία:Ρώσοι επιστήμονες
Φορτουνάγκο
Το Φορτουνάγκο (ιταλικά: Fortunago) είναι ιταλικός δήμος στην Επαρχία της Παβίας, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Παβίας
Μιθροβουζάνης
σύνδεσμος=//upload.wikimedia.org/wikipedia/commons/thumb/4/4b/Achaemenid_Cappadocia.jpg/300px-Achaemenid_Cappadocia.jpg|μικρογραφία| Ο Μιθροβουζάνης ήταν σατράπης της [[Καππαδοκία (σατραπία)|Καππαδοκίας των Αχαιμενιδών.]]
Ο Mιθροβουζάνης, παλαιά περσικά: *Miθrabaujanaʰ, (άκμασε π. 334 π.Χ.) ήταν Πέρσης σατράπης της Καππαδοκίας τον 4ο αιώνα π.Χ., κατά τη βασιλεία του Δαρείου Γ΄. Πιθανότατα ήταν γιος του Αριαράθη. Ως Πέρσης στρατιωτικός διοικητής σκοτώθηκε στη μάχη τού Γρανικού, πολεμώντας τον Μεγάλο Αλέξανδρο.
εξωτερικοί σύνδεσμοι
Κατηγορία:Αρχαία Καππαδοκία
Σολιμάν Πασάς ο Γάλλος
Ο Σολιμάν Πασάς ο Γάλλος (Soliman Pasha al-Faransawi), γεννημένος Ιωσήφ Αντέλμε Σαβ (Joseph Anthelme Sève), ήταν Γάλλος-Αιγύπτιος στρατιωτικός διοικητής.
Βιογραφία
Γεννήθηκε το 1788 στη Λυών της Γαλλίας και αργότερα εντάχθηκε στον στρατό του Ναπολέοντα Βοναπάρτη και πολέμησε στις μάχες του Τραφάλγκαρ και του Βατερλώ. Στη συνέχεια προσηλυτίστηκε στο Ισλάμ και στρατολογήθηκε από τον Μεχμέτ Αλή Πασά για να βοηθήσει στην οργάνωση του Αιγυπτιακού Στρατού σύμφωνα με το ευρωπαϊκό μοντέλο. Το 1825, όπως αναφέρει ο Κανέλλος Δεληγιάννης στα απομνημονεύματά του, αποβιβάζεται μαζί με τον στρατό του Ιμπραήμ Πασά στην Πελοπόννησο και συμμετέχει στην πρώτη μάχη κατά την πολιορκία του Νεοκάστρου. Στις αρχές Αυγούστου του 1825, ο Ιμπραήμ τον ορίζει αρχηγό του στρατού του και εκστρατεύει στην περιοχή του Μυστρά και στη Μεσσηνία.
Παντρεύτηκε την αιχμάλωτη κόρη του Νικόλαου Ταμπακόπουλο, Μαρία Μύριαμ Χανέμ, με την οποία απέκτησε τρία παιδιά, τη Ναζλί, την Άασμα και τη Μαχάτι. Η εγγονή της Ναζλί που έφερε το ίδιο όνομα, παντρεύτηκε τον Βασιλιά της Αιγύπτου, Φουάντ και απέκτησαν πολλά παιδιά, μεταξύ αυτών το μετέπειτα Βασιλιά της Αιγύπτου, Φαρούκ. Πέθανε το 1860.
Παραπομπές
Κατηγορία:Αιγύπτιοι στρατιώτες Κατηγορία:Γάλλοι Μουσουλμάνοι Κατηγορία:Αιγύπτιοι Μουσουλμάνοι Κατηγορία:Πασάδες της Οθωμανικής Αυτοκρατορίας Κατηγορία:Αιγύπτιοι γαλλικής καταγωγής
Ελεονώρα της Νορμανδίας
Η Ελεονώρα της Νορμανδίας (Γαλ.: Éléonore de Normandie, 1010 - 1071) κόμισσα της Φλάνδρας μετά τον γάμο της με τον Βαλδουίνο τον Γενειοφόρο, ήταν δεύτερη κόρη και πέμπτο παιδί του Ριχάρδου Β΄ της Νορμανδίας και της πρώτης συζύγου του Ιουδήθ της Βρετάνης. Ο Ροβέρτος ο Μεγαλοπρεπής, πατέρας του ιδρυτή της Νορμανδικής δυναστείας στην Αγγλία Γουλιέλμου του Κατακτητή, ήταν ένας από τους μεγαλύτερους αδελφούς της. Η μητέρα της πέθανε όταν η Ελεονώρα ήταν μόλις 7 ετών (1017) και ο πατέρας της παντρεύτηκε σε δεύτερο γάμο του την Πόππα του Ερβερμέ με την οποία έκανε άλλους δυο γιους.
Παντρεύτηκε το 1031 τον κατά 30 χρόνια μεγαλύτερο της Βαλδουίνο Δ΄ της Φλάνδρας (για τον Βαλδουίνο ήταν δεύτερος γάμος) ο οποίος είχε αποκτήσει ήδη από τον πρώτο του γάμο με την Ογίβη του Λουξεμβούργου τον διάδοχο του Βαλδουίνο Ε΄ της Φλάνδρας. Με την Ελεονώρα ο Βαλδουίνος απέκτησε άλλη μια κόρη την Ιουδήθ (1033 - 1094) και πέθανε δυο χρόνια αργότερα (1035).
Δεν είναι βέβαιο ότι το όνομα Ελεονώρα ήταν το πραγματικό της όνομα επειδή το πρώτο πρόσωπο που είναι αποδεδειγμένο ιστορικά ότι είχε αυτό το όνομα ήταν η Ελεονώρα της Ακουιτανίας έναν αιώνα αργότερα, η τρισέγγονη του αδελφού της Ροβέρτου.
Εξωτερικοί σύνδεσμοι
Κατηγορία:Κόμισσες της Φλάνδρας
Γκουνεσκόι
Το Γκουνεσκόι είναι χωριό της επαρχίας Γκιουζέλγιουρτ στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Νικήτας. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πηγές
Κατηγορία:Οικισμοί στην Επαρχία Γκιουζέλγιουρτ
Φρασκαρόλο
Το Φρασκαρόλο (ιταλικά: Frascarolo) είναι ιταλικός δήμος στην Επαρχία της Παβίας, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Παβίας
Εμίλιο Εστέβες
Ο Εμίλιο Εστέβες (αγγλικά: Emilio Estévez, γεν. στις 12 Μαΐου 1962) είναι Αμερικανός ηθοποιός, σκηνοθέτης, σεναριογράφος και παραγωγός.
Είναι αδελφός του Τσάρλι Σιν και γιος του Μάρτιν Σιν, που είναι επίσης ηθοποιοί. Ο Εστέβες ξεκίνησε την καριέρα του ως ηθοποιός και έγινε γνωστός από τις εμφανίσεις του στις ταινίες της δεκαετίας του 1980 Μπρέκφαστ κλαμπ, Το μπαράκι του Σαν Έλμο και Αουτσάιντερς, επαναστάτες χωρίς αύριο. Είναι επίσης γνωστός για τις ταινίες Η λάμψη που σκοτώνει, Οι μικροί πρωταθλητές και τις συνέχειές της, Οι κοριοί and Οι τσιλιαδόροι, Maximum Overdrive, Bobby (την οποία επίσης έγραψε και σκηνοθέτησε), και τις ερμηνείες του σε γουέστερν όπως το Νέα πιστόλια και η συνέχειά του Νέα πιστόλια 2.
Τα πρώτα χρόνια
Ο Εστέβες γεννήθηκε στο Στέιτεν Άιλαντ και ήταν το μεγαλύτερο παιδί της καλλιτέχνιδας Τζάνετ Σιν και του ηθοποιού Μάρτιν Σιν (πραγματικό όνομα Ραμόν Εστέβες). Τα αδέρφια του είναι οι Ραμόν Εστέβες, Τσάρλι Σιν(πραγματικό όνομα Κάρλος Εστέβες) και Ρενέ Εστέβες. Οι παππούδες του Εστέβες από την πλευρά του πατέρα του ήταν Ιρλανδοί και Ισπανοί μετανάστες. Ο πατέρας του είναι καθολικός και η μητέρα του είναι νότια βαπτίστρια.
Ο Εστέβες αρχικά φοίτησε στο δημόσιο σχολικό σύστημα της Νέας Υόρκης, αλλά μεταφέρθηκε σε ιδιωτική ακαδημία μόλις απογειώθηκε η καριέρα του πατέρα του. Έζησε στο Upper West Side του Μανχάταν έως ότου η οικογένειά του μετακόμισε δυτικά το 1968, όταν ο πατέρας του μπήκε στο καστ του Catch-22. Μεγαλώνοντας στο Μαλιμπού της Καλιφόρνιας, ο Εστέβες φοίτησε στο γυμνάσιο της Σάντα Μόνικα.
Όταν ο Εστέβες ήταν 11 ετών, ο πατέρας του αγόρασε μια φορητή κινηματογραφική κάμερα. Ο Εστέβες εμφανίστηκε επίσης στο Meet Mr. Bomb, μια μικρού μήκους ταινία κατά της πυρηνικής ενέργειας που γυρίστηκε στο γυμνάσιό του. Ο Εστέβες ήταν 14 ετών όταν συνόδευσε τον πατέρα του στις Φιλιππίνες, όπου ο Σιν γύριζε το Αποκάλυψη, τώρα! Ο Εστέβες είχε έναν ρόλο κομπάρσου στην ταινία, αλλά οι σκηνές του διαγράφηκαν.
Όταν επέστρεψαν στο Λος Άντζελες, ο Εστέβες συνέγραψε και πρωταγωνίστησε σε ένα θεατρικό έργο στο λύκειο για τους βετεράνους του Βιετνάμ που ονομάζεται Echoes of an Era και κάλεσε τους γονείς του να το παρακολουθήσουν. Ο Σιν θυμάται ότι έμεινε έκπληκτος από την απόδοση του γιου του και «άρχισε να συνειδητοποιεί: "Θεέ μου, είναι ένας από εμάς". Μετά την αποφοίτησή του από τη λύκειο της Σάντα Μόνικα το 1980, αρνήθηκε να πάει στο κολέγιο και αντ' αυτού ασχολήθηκε με την υποκριτική. Σε αντίθεση με τον αδελφό του, Τσάρλι, ο Εστέβες και τα άλλα αδέρφια του δεν υιοθέτησαν το καλλιτεχνικό όνομα του πατέρα τους. Στον Εμίλιο φαίνεται ότι άρεσαν τα διπλά αρχικά «E» του ονόματός του και «δεν ήθελε να μπει στη δουλειά ως «γιος του Μάρτιν Σιν». Όταν ο αδερφός του χρησιμοποίησε το πραγματικό του όνομα, Κάρλος Εστέβες, στην ταινία Machete: Η επιστροφή, ο Εστέβες ανέφερε ότι ήταν περήφανος για την ισπανική του κληρονομιά και χαιρόταν που δεν υιοθέτησε ποτέ καλλιτεχνικό όνομα, λαμβάνοντας συμβουλές από τον πατέρα του ο οποίος μετάνιωσε που υιοθέτησε το όνομα Μάρτιν Σιν αντί για το πραγματικό του όνομα, Ραμόν Εστέβες.
Καριέρα
Ο Εστέβες έκανε το ντεμπούτο του στη σκηνή μαζί με τον πατέρα του στο έργο Mister Roberts στο Diner Theatre του Μπαρτ Ρέινολντς στο Jupiter της Φλόριντας (αυτή ήταν η μόνη δουλειά στην οποία τον έβαλε ποτέ ο πατέρας του). Αργότερα, πατέρας και γιος δούλεψαν μαζί στην τηλεταινία του ABC-TV του 1982 με θέμα τους ανήλικους φυλακισμένους και τίτλο Το τίμημα της δικαιοσύνης, στην οποία ο Εστέβες έκανε το κάστινγκ.
Τα πρώτα βήματα
Ο Εστέβες έγινε πολύ γνωστός κατά τη δεκαετία του 1980 επειδή θεωρήθηκε ηγέτης της τότε ομάδας νέων ηθοποιών. Μαζί με τον Ρομπ Λόου καθιέρωσαν την παρέα της γενιάς τους στην ταινία Αουτσάιντερς, επαναστάτες χωρίς αύριο. Ο Λόου επιλέχτηκε να παίξει τον μεγαλύτερο αδελφό του Τόμας Χάουελ, Σόνταποπ Κέρτις, ενώ ο Εστέβες τον Του Μπιτ Μάθιους. Κατά τη διάρκεια των γυρισμάτων, προσέγγισε τον ρόλο του ως χαλαρού τύπου και σκέφτηκε να κάνει τον Του Μπιτ φαν του Μίκυ Μάους, φορώντας τη μπλουζάκια Μίκυ Μάους και παρακολώντας κινούμενα σχέδια. μικρογραφία|Ο Εστέβες στα γυρίσματα της της σειράς του [[Disney+ Οι Μικροί Πρωταθλητές: Αλλαγές Παιχνιδιών]] Εκτός από τους ρόλους του στα Το τίμημα της δικαιοσύνης και Αουτσάιντερς, επαναστάτες χωρίς αύριο, οι ταινίες του περιλαμβάνουν τα θρίλερ του NBC-TV Εφιαλτικές ώρες και Tex, για την οποία έγραψε και το σενάριο. Ο πατέρας του προέβλεψε ότι θα έπρεπε να σκηνοθετήσει για να βρει όλα τα ταλέντα του, περιγράφοντάς τον ως «αξιωματικό, όχι στρατιώτη».
Μετά τους Αουτσάιντερς, ο Εστέβες εμφανίστηκε ως πανκ ρόκερ Ότο Μπάντοξ στην καλτ ταινία Η λάμψη που σκοτώνει πριν συμπρωταγωνιστήσει στο Μπρέκφαστ κλαμπ και στο Μπαράκι του Σαν Έλμο. Μετά την επιτυχία αυτών των συνεχόμενων ταινιών, πρωταγωνίστησε στο Ο απροσάρμοστος (συμμετέχοντας και στη συγγραφή του σεναρίου), στην ταινία τρόμου Maximum Overdrive (για την οποία ήταν υποψήφιος για Χρυσό Βατόμουρο) και το αστυνομικό δράμα Το ζευγάρι των παρανόμων (με την Ντέμι Μουρ). Ο Εστέβες είχε αρχικά επιλεγεί στο Πλατούν για να παίξει τον στρατιώτη Κρις Τέιλορ, αλλά αναγκάστηκε να εγκαταλείψει την ταινία μετά από καθυστέρηση της παραγωγής για δύο χρόνια και ο ρόλος τελικά πήγε στον μικρότερο αδελφό του, Τσάρλι Σιν. Συνέχισε με πρωταγωνιστικούς ρόλους στην κωμωδία δράσης Οι κοριοί και στα γουέστερν Νέα πιστόλια και Νέα πιστόλια 2.
1990–σήμερα
Στις αρχές της δεκαετίας του 1990, ο Εστέβες σκηνοθέτησε, έγραψε και πρωταγωνίστησε με τον αδελφό του, Τσάρλι, σε μια κωμωδία με θέμα τους οδοκαθαριστές με τίτλο Men at Work. Ο Εστέβες δήλωσε αργότερα, "Οι άνθρωποι έρχονται κοντά μου στο δρόμο και μου λένε, το Men at Work είναι η πιο αστεία ταινία που είδα ποτέ στη ζωή μου. Αλλά πρέπει να αναρωτηθώ πόσες ταινίες έχουν δει αυτοί οι άνθρωποι".
Το 1992, πρωταγωνίστησε στην ταινία Οι μικροί πρωταθλητές ως προπονητής Γκόρντον Μπομπέι, δικηγόρος και πρώην παιδί θαύμα του χόκεϊ που θέλει να ξεχάσει το παρελθόν, αναγκασμένος να προπονεί μια παιδική ομάδα χόκεϊ στο πλαίσιο κοινωνικής υπηρεσίας. Η ταινία έγινε μια από τα πιο επιτυχημένες σειρές ταινιών της Disney. Ακολούθησαν δύο συνέχειες. Την επόμενη χρονιά, ο Εστέβες πρωταγωνίστησε σε τρεις ταινίες: το σκοτεινό θρίλερ Η κόλαση έρχεται μαζί μου, την κωμωδία Το Γεμιστό Όπλο Νο 1 στην οποία κάνει μια εμφάνιση ο αδελφός του, Τσάρλι Σιν, και την κωμωδία δράσης Οι τσιλιαδόροι, η οποία ήταν η συνέχεια της προηγούμενης ταινίας του Οι κοριοί. αριστερά|μικρογραφία| Ο Εστέβες στο [[Διεθνές Φεστιβάλ Κινηματογράφου του Τορόντο το 2010]] Ο Εστέβες έχει παίξει πολλές φορές δίπλα στον πατέρα του. Πρωταγωνίστησε (και σκηνοθέτησε) το 1996 την ταινία Οικογενειακό μέτωπο, όπου έπαιζε έναν βετεράνο του πολέμου του Βιετνάμ που υπέφερε από διαταραχή μετατραυματικού στρες, ενώ ο Μάριν Σιν υποδυόταν τον πατέρα του.
Το 2003, έκανε το ντεμπούτο του στο ντουμπλάρισμα παίρνοντας μέρος στο γύρισμα της μεταγλώττισης στα αγγλικά του Οι τρεις μάγοι μαζί με τον πατέρα του. Αργότερα, ο Εστέβες πρωταγωνίστησε στο The LA Riot Spectacular και μεταγλώττισε την αγγλική έκδοση της ταινίας Ο Άρθουρ και οι Μινιμόι. Το 2008, έπαιξε ως γκεστ σταρ στην κωμική σειρά Δύο και κάτι άνδρες (Two and a Half Men) του αδελφού του στον ρόλο ενός παλιού φίλου του χαρακτήρα του Τσάρλι Σιν. (Ο πατέρας τους, Μάρτιν Σιν, ήταν επίσης γκεστ σταρ το 2005).
Το 2017, διαπιστώθηκε ότι η εμφάνισή του σε ταινίες είχε την υψηλότερη απόδοση επένδυσης (ROI) κατά μέσο όρο από όλους τους ηθοποιούς του Χόλιγουντ.
Ο Εστέβες επανέλαβε τον ρόλο του ως προπονητής Γκόρντον Μπομπέι στην τηλεοπτική σειρά του 2021 του Disney+, Οι μικροί πρωταθλητές: αλλαγές παιχνιδιών. Τον Νοέμβριο του 2021, αναφέρθηκε ότι ο Εστέβες δεν θα επέστρεφε στον δεύτερο κύκλο της σειράς λόγω διαφωνίας στο συμβόλαιο και δημιουργικών διαφορών.
Σκηνοθετική καριέρα
Εκτός από την υποκριτική, ο Εστέβες έχει επίσης σκηνοθετήσει τηλεοπτικές εκπομπές και κινηματογραφικές ταινίες. Έκανε το σκηνοθετικό του ντεμπούτο με την ταινία του 1986 Το ζευγάρι των παρανόμων, η οποία έκανε τον Εστέβες το νεότερο άτομο που έγραψε, σκηνοθέτησε και πρωταγωνίστησε ποτέ στην ίδια ταινία. Πιο πρόσφατα, έχει σκηνοθετήσει επεισόδια των τηλεοπτικών σειρών Ανεξιχνίαστες υποθέσεις (Cold Case), Αναζητώντας την αλήθεια (Close to Home), Ο άλλος μου εαυτός (The Guardian), CSI: Νέα Υόρκη και Numb3rs. Οι ταινίες που έχει σκηνοθετήσει περιλαμβάνουν τις Men at Work και Οικογενειακό μέτωπο.
Σκηνοθέτησε την ταινία Bobby το 2006, η οποία χρειάστηκε πάνω από έξι χρόνια για να γραφτεί. Η παραγωγή της ταινίας σχεδόν τον οδήγησε στη χρεοκοπία, καθώς οι εγχώριες εισπράξεις δεν κατάφερας να καλύψουν το κόστος παραγωγής. Η ταινία του σημείωσε κάποια επιτυχία εκτός ΗΠΑ, κυρίως στην Ευρώπη.
Το 2010 ο Εστέβες γύρισε μια νέα ταινία, το The Way, στην Ισπανία, όπου σκηνοθέτησε τον πατέρα του σε μια ιστορία για έναν άνδρα που αποφασίζει να κάνει τη διαδρομή Αγίου Ιακώβου της Κομποστέλα μετά τον θάνατο του γιου του στα Γαλλικά Πυρηναία. Η ταινία κυκλοφόρησε στις Ηνωμένες Πολιτείες στις 7 Οκτωβρίου 2011.
Το 2018, ο Εστέβες κυκλοφόρησε μία ακόμη μεγάλου μήκους ταινία, το The Public, με πρωταγωνιστές τους Άλεκ Μπάλντουιν, Κρίστιαν Σλέιτερ, Τζίνα Μαλόουν και τον ίδιο τον Εστέβες. Έγραψε, σκηνοθέτησε και έπαιξε στο The Public που έκανε παγκόσμια πρεμιέρα στο Φεστιβάλ Κινηματογράφου του Τορόντο.
Μουσικά βίντεο
Ο Εστέβες εμφανίστηκε στο μουσικό βίντεο του Τζον Παρ "St. Elmo's Fire (Man in Motion)", από το σάουντρακ της ταινίας του Το μπαράκι του Σαν Έλμο, όπου έπαιζε τον Κέρμπι Κέγκερ. Το μουσικό βίντεο περιλάμβανε και τα επτά βασικά μέλη του καστ της ταινίας να κοιτούν λυπημένα μέσα από τα ομιχλώδη παράθυρα μιας κατεστραμμένης και κατεστραμμένης από τη φωτιά εκδοχής του σκηνικού του μπαρ.
Ο Εστέβες είναι στενός φίλος του Τζον Μπον Τζόβι. Εμφανίστηκε στο μουσικό βίντεο των Bon Jovi "Blaze of Glory" ως Μπίλι δε Κιντ. Με τη σειρά του, ο Μπον Τζόβι έκανε μια εμφάνιση στο Νέα πιστόλια 2. Το "Blaze of Glory" ήταν στο σάουντρακ του Νέα πιστόλια 2 και ήταν υποψήφιο για Όσκαρ. Το 2000, ο Εστέβες εμφανίστηκε σε ένα ακόμη βίντεο των Bon Jovi, το "Say It Isn't So", μαζί με τους Ματ Λε Μπλανκ, Κλόντια Σίφερ και Άρνολντ Σβαρτσενέγκερ.
Προσωπική ζωή
Στις αρχές της δεκαετίας του 1980, ο Εστέβες είχε δεσμό με την ηθοποιό Μίμι Ρότζερς. Έκανε κατά καιρούς σχέσεις με το μοντέλο Κάρεϊ Σάλεϊ, με την οποία έχει έναν γιο, τον Τέιλορ Λιβάι Εστέβες (γεν. στις 22 Ιουνίου 1984) και μια κόρη, την Παλόμα Ράι Εστέβες (γεν. στις 15 Φεβρουαρίου 1986). Οι Εστέβες και Σάλεϊ δεν εξέδωσαν δελτίο τύπου που να ανακοινώνει τη γέννηση κανενός από τα παιδιά τους. Την ίδια περίοδο, πήρε μεγάλη δημοσιότητα ο αρραβώνας του Εστέβες με την Ντέμι Μουρ, με την οποία είχε σχέση κατά διαστήματα από το 1984 έως το 1986. Το 1987, η Σάλεϊ κατέθεσε αγωγή για την αναγνώριση των παιδιών από τον Εστέβες ύψους 2 εκατομμυρίων δολαρίων. Ο Εστέβες αναγνώρισε την πατρότητα των παιδιών της Σάλεϊ την 1η Ιουνίου 1987.
Στις 29 Απριλίου 1992, ο Εστέβες παντρεύτηκε την τραγουδίστρια και χορογράφο Πόλα Αμπντούλ. Χώρισαν τον Μάιο του 1994, με την Αμπντούλ να δηλώνει αργότερα ότι ήθελε παιδιά, αλλά η Εστέβες, ο οποίος είχε ήδη δύο παιδιά, δεν ήθελε.
Ο Εστέβες έχει δηλώσει ότι η θρησκεία του είναι ένα «έργο σε εξέλιξη».
Τον Νοέμβριο του 2021, ο Εστέβες αποκάλυψε ότι βρέθηκε θετικός στον Covid-19 τον Μάρτιο του 2020 και ότι υπέφερε από τον ιό ενώ γύριζε το Οι μικροί πρωταθλητές: αλλαγές παιχνιδιών το καλοκαίρι και το φθινόπωρο του 2020.
Βραβεία και υποψηφιότητες
Βραβεία ALMA
Βραβεία Χρυσής Σφαίρας
Βραβεία Golden Raspberry
Βραβεία Σωματείου Ηθοποιών Κινηματογράφου
Βραβεία Shorty
Φεστιβάλ Βενετίας
Εξωτερικοί σύνδεσμοι
Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί παραγωγοί ταινιών Κατηγορία:Αμερικανοί περιβαλλοντολόγοι
Γερτρούδη της Σαξονίας
Η Γερτρούδη της Σαξονίας ή Γερτρούδη Μπίλλουνγκ (Geertruida van Saksen, 1033 - 3 Αυγούστου 1113) από τον Οίκο των Μπίλλουνγκ ήταν κόμισσα της Ολλανδίας, κόμισσα της Φλάνδρας και αντιβασίλισσα της Ολλανδίας για λογαριασμό του ανήλικου γιου της.
Βιογραφία
Ήταν κόρη του Βερνάρδου Β΄ δούκα της Σαξονίας και της Αϊλίκας του Σβάινφουρτ. Παντρεύτηκε στον πρώτο της γάμο (1050) τον Φλόρις Α΄ κόμη της Ολλανδίας και όταν ο Φλόρις Α΄ σκοτώθηκε σε μάχη (1061) έγινε επίτροπος της Ολλανδίας για λογαριασμό του ανήλικου γιου της Ντιρκ Ε΄.
Όταν ο Ντίρκ Ε΄ ενηλικιώθηκε, ο Γουλιέλμος Α΄ επίσκοπος της Ουτρέχτης, εκμεταλλεύτηκε την κατάσταση για να διεκδικήσει περιοχές, που ανήκαν στην Ολλανδία. Η Γερτρούδη με τον γιο της κατέφυγαν στα νησιά της Φριζίας, επιτρέποντας στον επίσκοπο Γουλιέλμο να καταλάβει τις αμφισβητούμενες περιοχές.
Η Γερτρούδη παντρεύτηκε σε δεύτερο γάμο της (1063) τον Ροβέρτο, δεύτερο γιο του Βαλδουίνου Ε΄ κόμη της Φλάνδρας, ο οποίος έγινε κόμης ως Ροβέρτος Α΄ της Φλάνδρας (1071). Η Γερτρούδη και ο νέος της σύζυγος έγιναν κηδεμόνες του ανήλικου Ντιρκ. Ο γάμος αυτός έφερε στον Ντιρκ Ε΄ δώρο την Φλάνδρα μαζί με τα νησιά της Φριζίας και την περιοχή του Σκάλδη.
Οικογένεια
Με τον πρώτο της σύζυγο Φλόρις Α΄ κόμη της Ολλανδίας απέκτησε:
Εξωτερικοί σύνδεσμοι
Κατηγορία:Κόμισσες της Φλάνδρας
Γκαλλιάβολα
Η Γκαλλιάβολα (ιταλικά: Galliavola) είναι ιταλικός δήμος στην Επαρχία της Παβίας, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Παβίας
Κώστας Κουρκούτης
Ο Κώστας Κουρκούτης (1944-2013) ήταν Έλληνας πολιτικός. Διετέλεσε δήμαρχος Θηβαίων από τον Ιούνιο του 1975 ως τις 30 Μαΐου 1989, οπότε παραιτήθηκε από τη δημαρχία, προκειμένου να πολιτευτεί στις βουλευτικές εκλογές του Ιουνίου του 1989 με το ΚΚΕ.(ΕΑΡ)
Πολιτική σταδιοδρομία
Το 1974 ήταν Γενικός Γραμματέας Περιβάλλοντος, Χωροταξίας και Δημοσίων Έργων στην Κυβέρνηση Εθνικής Ενότητας του Καραμανλή.
Ήταν ο πρώτος αιρετός δήμαρχος Θηβαίων μετά την πτώση της χούντας και ο νεότερος σε ηλικία εκλεγμένος δήμαρχος, καθώς εξελέγη σε ηλικία 31 ετών.
Επανεξελέγη δήμαρχος το 1978, 1982 και το 1986. Μεταξύ των έργων του είναι και η επιτυχημένη εφαρμογή του πολεοδομικού σχεδίου, η προστασία του πρασίνου και της αγροτικής γης, η καθιέρωση του πολιτιστικού θεσμού "Πινδάρεια", η κατασκευή δημοτικού νεκροταφείου,.
Εξελέγη δημοτικός σύμβουλος στις εκλογές του 1990, 1994, 2002 και του 2006, υπηρετώντας από το 1991 ως το 1998 και από το 2003 ως το 2010.
Τα τελευταία χρόνια της ζωής του ήταν στέλεχος του ΣΥΡΙΖΑ και δύο μήνες πριν τον θάνατό του είχε αναλάβει περιφερειακός σύμβουλος, στη θέση της Δέσποινας Σπανούδη στο "Αυτοδιοικητικό Κίνημα Περιφέρειας Στερεάς".
Ο Μάνος Χατζιδάκις τον είχε χαρακτηρίσει "Δήμαρχο των Δημάρχων".
Εθνική Βιβλιοθήκη του Πουέρτο Ρίκο
Η Εθνική Βιβλιοθήκη του Πουέρτο Ρίκο (ισπανικά: Biblioteca Nacional de Puerto Rico) είναι η δημόσια κεντρική εθνική βιβλιοθήκη της χώρας, βρίσκεται στο Σαν Χουάν και εγκαινιάστηκε επίσημα στις 11 Απριλίου 1973. Η βιβλιοθήκη δημιουργήθηκε με το κοινό ψήφισμα αριθ. 44 του 1967, το οποίο αργότερα καταργήθηκε και αντικαταστάθηκε από τον νόμο αριθ. 188 του Αυγούστου 2003. Η βιβλιοθήκη συνδέεται με το ICP - Ινστιτούτο Πολιτισμού του Πουέρτο Ρίκο.
Κώστας Κουρκούτης
Παραπομπές
Κατηγορία:Δήμαρχοι της Θήβας
Εθνική Βιβλιοθήκη του Πουέρτο Ρίκο
Συλλογή
Η βιβλιοθήκη στεγάζεται σε ένα κλασικό κτίριο του 19ου αιώνα (πρώην κεντρικό εργοστάσιο Bacardi), το οποίο μοιράζεται με τα Γενικά Αρχεία του Πουέρτο Ρίκο. Στις ειδικές συλλογές της βιβλιοθήκης περιλαμβάνονται: η Δομινικανή συλλογή δερματόδετων θρησκευτικών βιβλίων που χρονολογούνται από τον 16ο έως τον 19ο αιώνα, η συλλογή του Εουχένιο Μαρία ντι Χόστος η οποία περιλαμβάνει 1.300 ψηφιοποιημένα χειρόγραφα, και η ιδιωτική συλλογή της Κόντσα Μελέντες, κριτικού λογοτεχνίας και πρώην καθηγήτριας στο Πανεπιστήμιο του Πουέρτο Ρίκο.
Τοποθεσία
Το κτίριο βρίσκεται μεταξύ της παλιάς πόλης του Σαν Χουάν - της αποικιακής πόλης - και του Συνεδριακού Κέντρου του Πουέρτο Ρίκο, όπου πραγματοποιήθηκε το 2011 το 77ο Παγκόσμιο Συνέδριο Βιβλιοθηκών και Πληροφοριών της Διεθνούς Ομοσπονδίας Ενώσεων και Ιδρυμάτων Βιβλιοθηκών (IFLA). Μπροστά από το κτίριο βρίσκεται το πάρκο Luis Muñoz Rivera και από τα παράθυρά του διακρίνεται ο κόλπος. Είναι πλήρως κλιματιζόμενο και διαθέτει δωρεάν πρόσβαση στο διαδίκτυο. Η βιβλιοθήκη και τα αρχεία μοιράζονται ένα αμφιθέατρο 119 θέσεων στο επίπεδο του δρόμου, όπου κάθε θέση έχει ένα ξεχωριστό τραπεζάκι με πανοραμική θέα. Το κτίριο συμπεριλήφθηκε στο NRHP - Εθνικό Μητρώο Ιστορικών Τόπων το 1976.
Παραπομπές
Π Κατηγορία:Βιβλιοθήκες στο Πουέρτο Ρίκο
Κέπλερ-11
Ονοματολογία και ιστορία
Ο Κέπλερ-11 και οι πλανήτες του ανακαλύφθηκαν από την Αποστολή Κέπλερ της NASA, μια αποστολή επιφορτισμένη με την ανακάλυψη πλανητών σε διέλευση γύρω από τα άστρα τους. Η μέθοδος διέλευσης που χρησιμοποιεί το Κέπλερ αφορά την ανίχνευση μειώσεων στη φωτεινότητα αστέρων. Αυτές οι "βουτιές" στη φωτεινότητα μπορούν να ερμηνευθούν ως πλανήτες, των οποίων οι τροχιές περνούν μπροστά από τα αστέρια τους, από την οπτική γωνία της Γης. Το Κέπλερ-11 είναι το πρώτο εξωπλανητικό σύστημα που ανακαλύφθηκε με περισσότερους από τρεις πλανήτες.
Η ονομασία Κέπλερ-11 δόθηκε λόγω της Αποστολής Κέπλερ: είναι ο 11ος αστέρας με επιβεβαιωμένους πλανήτες που ανακαλύφθηκε στο οπτικό πεδίο του τηλεσκοπίου Κέπλερ. Οι πλανήτες έχουν λάβει ονόματα με αλφαβητική σειρά, ξεκινώντας από τον εσώτατο: b, c, d, e, f, και g, διακριτικά που προστίθενται δίπλα στο όνομα του μητρικού τους άστρου. αριστερά|μικρογραφία|Η τροχιά των πλανητών του Κέπλερ-11 σε σύγκριση με τις τροχιές των πλανητών [[Ερμής (πλανήτης)|Ερμή και Αφροδίτη.]]
Χαρακτηριστικά
Ο Κέπλερ-11 είναι αστέρας φασματικού τύπου G και διαθέτει περίπου το 96% της μάζας και το 107% της ακτίνας του Ήλιου. Έχει επιφανειακή θερμοκρασία περίπου 5663 βαθμών Kέλβιν και εκτιμάται ότι έχει ηλικία περίπου 8,5 δισεκατομμυρίων ετών. Συγκριτικά, ο Ήλιος έχει ηλικία περίπου 4,6 δισεκατομμυρίων ετών και έχει θερμοκρασία επιφάνειας 5778 Κ.
Με φαινόμενο μέγεθος 13,7, είναι πολύ αμυδρός για να γίνει ορατός με γυμνό μάτι.
Πλανητικό σύστημα
Όλοι οι γνωστοί πλανήτες διέρχονται μπροστά από το άστρο τους, δηλαδή οι τροχιές και των έξι πλανητών εμφανίζονται να περνούν μπροστά από το άστρο τους, όπως διακρίνονται από την οπτική γωνία της Γης. Οι κλίσεις τους σε σχέση με την ορατότητα από τη Γη  διαφέρουν λίγο περισσότερο από ένα βαθμό. Αυτό επιτρέπει άμεσες μετρήσεις της περιόδου και της σχετικής διαμέτρου των πλανητών (σε σύγκριση με το μητρικό άστρο) με την παρακολούθηση της διέλευσης του κάθε πλανήτη μπροστά από το άστρο. Προσομοιώσεις υποδεικνύουν ότι οι μέσες αμοιβαίες κλίσεις των πλανητικών τροχιών είναι περίπου 1°, που σημαίνει ότι το σύστημα είναι μάλλον πιο συνεπίπεδο από το Ηλιακό Σύστημα, όπου η αντίστοιχη τιμή είναι 2,3°.
Οι πλανήτες του Κέπλερ-11 μπορεί να έχουν σχηματιστεί in situ (δηλαδή, στις παρατηρούμενες τροχιακές τους θέσεις) ή να έχουν ξεκινήσει το σχηματισμό τους μακρύτερα από το άστρο, μεταναστεύοντας προς το εσωτερικό μέσω βαρυτικών αλληλεπιδράσεων με έναν πρωτοπλανητικό δίσκο αερίων. Αυτό το δεύτερο σενάριο προβλέπει ότι ένα σημαντικό κλάσμα της μάζας των πλανητών αποτελεί νερό. Ανεξάρτητα από την υπόθεση του σχηματισμού, το αέριο συστατικό των πλανητών αντιπροσωπεύει λιγότερο από το 20% των μαζών τους, αλλά περίπου το 40% με 60% των ακτίνων τους.
Κανένας από τους πλανήτες δεν βρίσκεται σε χαμηλής αναλογίας τροχιακό συντονισμό, στον οποίο πολλαπλοί πλανήτες "ρυμουλκούν" βαρυτικά και σταθεροποιούν ο ένας την τροχιά του άλλου, με αποτέλεσμα απλές αναλογίες των τροχιακών περιόδων τους. Ωστόσο, οι b και c είναι κοντά σε μια αναλογία 5:4.
Είναι δυνατό να υπάρχουν και άλλοι πλανήτες στο σύστημα που δεν διέρχονται από το άστρο, αλλά θα είναι ανιχνεύσιμοι από τις επιπτώσεις της βαρύτητάς τους στην κίνηση των ορατών πλανητών (περίπου όπως ανακαλύφθηκε ο Ποσειδώνας).
Παραπομπές
Κατηγορία:Κύκνος (αστερισμός) Κατηγορία:Αστέρες κύριας ακολουθίας τύπου G
Ελισαβέτα Γκλίνκα
Η Ελισαβέτα Πέτροβνα Γκλίνκα (Елизаве́та Петро́вна Гли́нка, γνωστή και ως Dr. Λίζα( До́ктор Ли́за) 20 Φεβρουαρίου 1962 – 25 Δεκεμβρίου 2016) ήταν Ρωσίδα ανθρωπιστής και φιλανθρωπικός ακτιβιστής. Τιμήθηκε τρεις φορές με κρατικά βραβεία για το έργο της. Η Γκλίνκα πέθανε στη συντριβή Tupolev Tu-154 του ρωσικού υπουργείου Άμυνας το 2016.
Καριέρα
Το 2007 ίδρυσε μια ανθρωπιστική ΜΚΟ Spravedlivaya Pomoshch (Δίκαιη βοήθεια). Ο οργανισμός εργάζεται, για να υποστηρίξει ασθενείς με καρκίνο σε τελικό στάδιο και μη προνομιούχους και άστεγους παρέχοντας ιατρικές προμήθειες, οικονομική βοήθεια και άλλες βασικές υπηρεσίες. Το 2010, η οργάνωση συγκέντρωσε και διένειμε βοήθεια για τα θύματα των δασικών πυρκαγιών και το 2012, για όσους έχασαν τα σπίτια τους μετά από πλημμύρες στην περιοχή Κρασνοντάρ του Κριμσκ.
Την ίδια χρονιά η Γκλίνκα έγινε μέλος της ομοσπονδιακής πολιτικής επιτροπής της Πολιτικής Πλατφόρμας και υποστήριξε τον Μιχαήλ Προκόροφ κατά τις ρωσικές προεδρικές εκλογές του 2012. Από τον Νοέμβριο του 2012 η Γκλίνκα ήταν μέλος του Ρωσικού Προεδρικού Συμβουλίου για τους θεσμούς της κοινωνίας των πολιτών και τα ανθρώπινα δικαιώματα (HRC).
Με το ξέσπασμα του Πολέμου στο Ντονμπάς, η Γκλίνκα ενεπλάκη στην εκκένωση ασθενών και τραυματισμένων παιδιών από το έδαφος, που κρατούσαν φιλορώσοι αυτονομιστές. Τους μετέφερε σε νοσοκομεία της Μόσχας ή της Αγίας Πετρούπολης, όπου μπορούσαν να λάβουν ιατρική φροντίδα. Έχει υπολογιστεί ότι ταξίδεψε περισσότερες από 20 φορές σε ζώνες συγκρούσεων και έσωσε περίπου 500 παιδιά. Τα παιδιά μεταφέρθηκαν πέρα από τα κρατικά σύνορα χωρίς άδεια από τις αρχές, με αποτέλεσμα να κατηγορηθούν για απαγωγή παιδιών από αξιωματούχους της Ουκρανίας. Η απάντηση της Γκλίνκα ήταν ότι η πολιτική ήταν άσχετη σε θέματα ζωής και θανάτου. μικρογραφία| Η Γκλίνκα παρουσιάζεται με ένα βιβλίο για το "παρελθόν και το μέλλον της [[Ομοσπονδιακή Πολιτεία της Νέας Ρωσίας|Ομοσπονδιακής πολιτείας της Νέας Ρωσίας" στο σχολείο "νούμερο 1" του Ντόνετσκ την Ημέρα της Γνώσης (1 Σεπτεμβρίου) 2015]] Η οργάνωσή της δραστηριοποιήθηκε επίσης στην παροχή ιατρικών προμηθειών, εξοπλισμού και τροφίμων σε νοσοκομεία στο Ντόνετσκ και στο Λουχάνσκ, ωστόσο η Γκλίνκα παραπονέθηκε ότι οι τελωνειακοί έλεγχοι για τις συνοδείες των φορτηγών τους ήταν αργοί και επαχθείς και καθυστερούσαν την παράδοση των προμηθειών. Παρά τους ισχυρισμούς του ΝΑΤΟ ότι η Ρωσία προμήθευε βαριά όπλα και τακτικά στρατεύματα στους φιλορώσους αυτονομιστές στην Ουκρανία, η Γκλίνκα είπε ότι δεν είδε ρωσικά στρατεύματα στο Ντόνετσκ και ότι βρισκόταν σε εξέλιξη εμφύλιος πόλεμος. Παρέδωσε επίσης φάρμακα στην Ουκρανή πιλότο Νάντια Σαβτσένκο κατά τη διάρκεια της απεργίας πείνας της ενώ ήταν φυλακισμένη στη Ρωσία.
Η Γκλίνκα ήταν επίσης γνωστή για τη στάση της κατά της ευθανασίας. Τον Οκτώβριο του 2016 σχολίασε το ολλανδικό νομοσχέδιο, που νομιμοποιεί την ευθανασία, δηλώνοντας ότι ο προτεινόμενος νόμος ήταν «δαιμονικός».
Η Γκλίνκα και η δουλειά της αποτέλεσαν το θέμα μιας ταινίας ντοκιμαντέρ της Έλενα Πογκρεμπίζσκαγια. Το 2012 η Γκλίνκα έλαβε το βραβείο Τάγμα της Φιλίας και το 2015 το Παράσημο «Για την Ευεργεσία». Τον Δεκέμβριο του 2016 ο Ρώσος Πρόεδρος Βλαντιμίρ Πούτιν της απένειμε ένα άλλο εθνικό βραβείο, το Κρατικό Βραβείο της Ρωσικής Ομοσπονδίας, για εξαιρετικά επιτεύγματα σε φιλανθρωπικές δραστηριότητες και δραστηριότητες για τα ανθρώπινα δικαιώματα.
Θάνατος
Η Γκλίνκα πέθανε στη συντριβή Tupolev Tu-154 του ρωσικού υπουργείου Άμυνας το 2016 στις 25 Δεκεμβρίου 2016, ενώ ταξίδευε στη Λαττάκεια για να παραδώσει ιατρικές προμήθειες στο Πανεπιστημιακό Νοσοκομείο Tishreen.
Προσωπική ζωή
Η Γκλίνκα ήταν παντρεμένη με έναν δικηγόρο πτωχευτικού δικαίου, τον Γκλεμπ Γκλίνκα.
Κριτικές και αντιπαραθέσεις
Τον Οκτώβριο του 2011 η Ελισαβέτα Γκλίνκα πραγματοποίησε μια λεγόμενη φιλανθρωπική εκδήλωση στριπτίζ, για να συγκεντρώσει χρήματα και ρούχα για τους άστεγους. Ζητήθηκε από τους εθελοντές να φέρουν καθαρά εξωτερικά ενδύματα, έτσι ώστε οι επαγγελματίες στρίπερ να τα φορούν και μετά να τα βγάλουν σε ένα χορό. Το γεγονός είχε ανάμεικτες αντιδράσεις, αν και πολλοί συμφώνησαν ότι το να τραβήξουμε την προσοχή στους άστεγους στην αρχή της κρύας περιόδου ήταν ένα πραγματικό πρόβλημα εδώ.
Τον Ιούλιο του 2016 το PayPal αρνήθηκε να ανοίξει λογαριασμό για το ταμείο της Γκλίνκα που ισχυριζόταν ότι ήταν για τη φροντίδα παιδιών από τη "νοτιοανατολική Ουκρανία" - όπως περιγράφεται από την Ιζβέστια. Οι επίσημοι λόγοι άρνησης ήταν «λόγοι ασφαλείας». Μετά από λόμπι μέσων στο PayPal Ρωσίας, ανακοίνωσε στο Twitter ότι «όλα τα προβλήματα έχουν λυθεί».
Τον Δεκέμβριο του 2016 στον ανεξάρτητο τηλεοπτικό σταθμό Dozhd, ο Ρώσος δημοσιογράφος Στάνισλαβ Μπελκόφσκι αποκάλεσε την Γκλίνκα προπαγανδιστή γιατρό του πολέμου. Επέκρινε τη Γκλίνκα, λέγοντας ότι, αντί για τα ταξίδια της σε περιοχές, που έχουν καταληφθεί από τον πόλεμο της Ουκρανίας και της Συρίας, θα μπορούσε απλώς να είχε χρησιμοποιήσει τις ήδη υπάρχουσες επαφές της με τον Βλαντιμίρ Πούτιν, από τον οποίο έχει αποδεχθεί το κρατικό βραβείο, για να τον συναντήσει και να ζητήσει να τελειώσει τον πόλεμο με την Ουκρανία. Ο Μπελκόφσκι ισχυρίστηκε ότι αυτό καθιστά την Γκλίνκα ηθικά υπεύθυνη για τους πολέμους (όπως στη Συρία και την Ουκρανία) που διεξάγει η Ρωσία. Αυτό το μέρος του επικριτικού σχολίου έχει αφαιρεθεί από τον τηλεοπτικό σταθμό. Παρόλα αυτά, ο Μπελκόφσκι δημοσίευσε στο Facebook μια δήλωση, ότι δεν εκπλήσσεται που το έκαναν, αλλά εμμένει σε όσα είπε.
Βραβεία, διακρίσεις και αφιερώματα
μικρογραφία|240x240εσ| Η Γκλίνκα με [[Βλαντίμιρ Πούτιν|τον Βλαντιμίρ Πούτιν, Δεκέμβριος 2016]]
Παραπομπές
Κατηγορία:Ρώσοι ακτιβιστές Κατηγορία:Σελίδες με μη επιθεωρημένες μεταφράσεις
Κατάλογος ηγεμόνων της Καππαδοκίας
Αυτό το άρθρο απαριθμεί τους σατράπες των Αχαιμενιδών και τους ελληνιστικούς βασιλείς της Καππαδοκίας, μίας αρχαίας περιοχής στην κεντρική Μ. Ασία.
Σατράπες της Καππαδοκίας, π. 380–331 π.Χ.
σύνδεσμος=//upload.wikimedia.org/wikipedia/commons/thumb/4/4b/Achaemenid_Cappadocia.jpg/220px-Achaemenid_Cappadocia.jpg|μικρογραφία| Η σατραπεία της [[Καππαδοκία (σατραπία)|Καππαδοκίας στην αυτοκρατορία των Αχαιμενιδών.]]
Η σατραπεία της Καπαδοκίας ήταν μία σατραπεία (επαρχία) της αυτοκρατορίας των Αχαιμενιδών μέχρι την κατάκτησή της από τον Μεγάλο Αλέξανδρο το 331 π.Χ.
Ανεξάρτητοι πρίγκιπες της Καππαδοκίας, 331 π.Χ.–δεκαετία 250 π.Χ.
Ο μέχρι τότε σατράπης Αριαράθης Α΄ κατάφερε να διατηρήσει τον έλεγχο της περισσότερης ή ολόκληρης της Καππαδοκίας, ως ανεξάρτητος πρίγκιπας που πρωτοστατούσε στην αντίσταση κατά των κατακτητών, ακόμη και μετά την κατάκτηση των Περσών από τον Μεγάλο Αλέξανδρο. Ωστόσο το 322 π.Χ. σταυρώθηκε από τον Περδίκκα, στρατηγό τού Αλέξανδρου και (μετά το τέλος τού Αλεξάνδρου) αντιβασιλιά.
Ο Περδίκκας έδωσε την Καππαδοκία στον Ευμένη, τον πρώην γραμματέα τού Μ. Αλέξανδρου. Ωστόσο κατά τη διάρκεια της αστάθειας των συνεχιζόμενων εμφυλίων πολέμων μεταξύ των στρατηγών του Αλεξάνδρου, σκοτώθηκε ο Ευμένης και στη συνέχεια σκοτώθηκε ο αντιβασιλιάς Αντίγονος (Α΄).
Ο υιοθετημένος γιος τού Αριαράθη Α΄, ο Αριαράθης Β΄, κατάφερε να εξασφαλίσει εκ νέου μέρος της κληρονομιάς του, δηλαδή την Άνω Καππαδοκία γύρω από τη Μαζάκα, και έγινε πρίγκιπας της Καππαδοκίας (ενώ αποδεχόταν την επικυριαρχία των Σελευκιδών). Η Κάτω Καππαδοκία χάθηκε για πάντα στο βασίλειο του Πόντου, που εμφανίστηκε από το 301 π.Χ. στις ακτές της Μαύρης Θάλασσας και ανακηρύχθηκε βασίλειο περί το 281 π.Χ.
Οικογενειακό δένδρο βασιλέων της Καππαδοκίας
Κατηγορία:Κατάλογοι μοναρχών
Γκαμπαράνα
Η Γκαμπαράνα (ιταλικά: Gambarana) είναι ιταλικός δήμος στην Επαρχία της Παβίας, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Παβίας
Γκαμπολό
Το Γκαμπολό (ιταλικά: Gambolò) είναι ιταλικός δήμος στην Επαρχία της Παβίας, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Παβίας
Γκαρλάσκο
Το Γκαρλάσκο (ιταλικά: Garlasco) είναι ιταλικός δήμος στην Επαρχία της Παβίας, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας της Παβίας
Haggard (συγκρότημα)
Οι Haggard είναι γερμανικό μουσικό συγκρότημα νεοκλασικής μέταλ το οποίο δημιουργήθηκε το 1989. Το συγκρότημα συνδυάζει την κλασική μουσική και την παλαιά μουσική με την death metal.
Ιστορία
Το συγκρότημα δημιουργήθηκε το 1989 και αρχικά έπαιζε death metal. Τα μέλη επέλεξαν να αλλάξουν το μουσικό ύφος του, έπειτα από τον πρώτο τους δοκιμαστικό δίσκο, Introduction το 1992, δημιουργώντας έτσι ένα συγκρότημα με συμφωνικές μελωδίες και κλασικά μουσικά όργανα, αλλά με λαϊκά θέματα. Το μουσικό άλμπουμ And Thou Shalt Trust... the Seer σηματοδότησε την πορεία τους το 1997. Μετά από το δεύτερο άλμπουμ Awaking the Centuries (τη ζωή του προφήτη Νοστράδαμου), έκαναν περιοδεία στο Μεξικό δύο φορές. Το 2004, κυκλοφόρησαν το τρίτο τους άλμπουμ Eppur Si Muove, το οποίο σχετίζεται με την ζωή του μελετητή, Galileo Galilei, ο οποίος καταδικάστηκε σε κατ' οίκον περιορισμό για την υποτιθέμενη δημιουργία αίρεσης, από την Καθολική εκκλησία, γιατί κατά την άποψη αυτής ο εν λόγω επιστήμονας υποστήριζε και δικαιολογούσε τον ισχυρισμό του Κοπέρνικου, ότι η Γη περιστρέφεται γύρω από τον ήλιο.
Ακριβώς πριν κυκλοφορήσει το άλμπουμ τους Awaking The Centuries, το συγκρότημα είχε τον υψηλότερο αριθμό μουσικών, οι οποίοι υπολογίζονταν σε 21 μέλη. Όλα τα τραγούδια τους γράφτηκαν από τον τραγουδιστή και κιθαρίστα, Asis Nasseri.
Το τέταρτο άλμπουμ, Tales of Ithiria, κυκλοφόρησε το 2008 και είναι βασισμένο σε μία φανταστική ιστορία.
Το επόμενο άλμπουμ θα σχετίζεται με τα παραμύθια των αδελφών Grimm.
Παλαιότερα μέλη
Επιπλέον, εκτός από 16 μέλη του συγκροτήματος, πάνω από 10 προσκεκλημένοι καλλιτέχνες και μουσικοί, είχαν συμμετάσχει στην παραγωγή του άλμπουμ, Eppur Si Muove.
Εξωτερικοί σύνδεσμοι
Κατηγορία:Γερμανικά heavy metal συγκροτήματα Κατηγορία:Γερμανικά symphonic metal συγκροτήματα
Κατάλογος δημάρχων Αρταίων
Ο Δήμαρχος Αρταίων είναι ο επικεφαλής του, συσταθέντος το 1883, Δήμου Αρταίων, με έδρα την Άρτα. Πρώτος δήμαρχος υπήρξε ο Δημήτριος Ν. Αντωνόπουλος. Σημερινός δήμαρχος είναι ο Χρήστος Τσιρογιάννης.
Διατελέσαντες δήμαρχοι
Δήμαρχοι Αρταίων διετέλεσαν οι εξής:
Παραπομπές
* Αρταιων
Ξερόβουνος
Ο Ξερόβουνος είναι κοινότητα της επαρχίας Λευκωσίας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο ψευδοκράτος της Τουρκικής Δημοκρατίας Βορείου Κύπρου, ως συνοικία της επαρχίας Λέφκε με το όνομα Γιουκάρι Γεσίλιρμακ.
Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.
Διοικητική διαίρεση
Ο Ξερόβουνος, για διοικητικούς σκοπούς, χωρίζεται στις εξής 2 συνοικίες:
Πηγές
Κατηγορία:Κοινότητες της Επαρχίας Λευκωσίας
Τζερεντσάγκο
Παραπομπές
Κατηγορία:Δήμοι της Επαρχίας της Παβίας
Τζουσσάγκο
Παραπομπές
Κατηγορία:Δήμοι της Επαρχίας της Παβίας
Ορτάκιοϊ (Κυπριακή Δημοκρατία)
Το Ορτάκιοϊ είναι κοινότητα της επαρχίας Λευκωσίας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1960. Στην απογραφή του 1973 δεν αναγράφεται ο πληθυσμός του χωριού καθώς σε αυτό κατοικούσαν μόνο Τουρκοκύπριοι και η Τουρκοκυπριακή κοινότητα δεν θέλησε να συμμετάσχει στην απογραφή. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.
Γκραν Πρι Πορτογαλίας 2021 (Φόρμουλα 1)
Συμμετέχοντες και επιλεγμένα ελαστικά
Για το 2021 η Pirelli έχει κάνει μια συγκεκριμένη επιλογή ελαστικών για όλους τους οδηγούς που θα ειναι ίδια για όλους τους αγώνες.
Free Practice 1 (FP1)
Στα πρώτα δοκιμαστικά της Παρασκευής, στις 30 Απριλίου 2021, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.